钦定古今图书集成/方舆汇编/职方典/第1508卷 > 《星回节胜赋》官直
## 钦定古今图书集成/方舆汇编/职方典/第1508卷 > 《星回节胜赋》官直

时维末伏之将终，俗怀血食之旧义。氓皞皞兮乐业，
居往往兮竞驰。以星之回为令，于豨之肉敷施。上祀
祖祢，自庆禔祺。是以负途者没，渡河者危。朗然丽天
者囊携而晦，率然应坎者敷解以卑。乌金盖世兮芳
声空烈，白首冠辽兮色像徒稀。髯须主簿兮虽多未
艾，长喙参军兮无鞅已而。刺心弗俟乎袁固，禳田但
闻乎淳于。掩豆肩绝，拥捐目疵。岂虞涂膏以御气，匪
表刺人以博嗤。实乃滇云之造化，营彼鲁律之伯师。
千群脱缩兮靡恤，孩腹饕餮兮罔訾。馈美蒸兮讵烦
乎阳货，饲丰乳兮奚侈乎王济。牢九旨资兮弗屑，馄
饨精凿兮亡胰。胡效陆母兮寸度。堪笑朔郎兮矜持，
尔室我家兮瓶罄匪忌，黄童白叟兮“罍耻无辞”忘具。
之匮匮甘赁负而怡怡。自朝至暮兮响振阛阓。由
外向内兮堕困媪姬。甘美和调于蔬茹，辛辣主宰于
葫葵。解秽温中兮曰宜茈腾香益气兮咸可蓼荽。
美欲献君兮甜脆绿绮，奇而拂士兮芬苾青丝。身累
百赘兮渤海长味，种分三色兮破地良锥。毛女儿兮
紫赤罗带。腐婢奴兮淋水蓑衣。羊眼虎沙鹊嘴兮高
架睥睨，猫头雁喙菽茨兮优殿伸思。佛婆指甲兮味
殷隽永。驴驼布袋兮品丽珍奇。碧玉削玉而葫芦贯
水，元发石发而粘鱼奋须。树鸡乐群兮《鸡㙡》鸡腔，既
云集矣，桑鹅寄生兮鹅炙《鹅醢》，统而从之诸葛纶巾
兮丕具君迁箭搭兮胥伊。文林郎兮“壶居士”协供寅
味，甘露子兮“凤轮儿”，共助诸星宿摘来于王母，天
地试重于《锺馗》。《𤬏骈置》菂薂同归，“八角千鍼兮千
金一致，百昌五子兮五母攸宜。簪有美兮玳瑁锦尚
䌹兮荔枝鳖。”鲜兮介拖白练，熊掌肥兮夹翠娥眉。
花馨薝卜，藙煎茱茰，蘹香荜茇兮何楼谲谬，月若白
蒻兮少室精微，兼资乱入兮松实粟实，榛实芰实，侈
相杂侑兮土芝水芝，玉芝柏芝，润食将兮蒟酱，饫粪
大兮蹲鸱倍滑，南越之鹿角传滋，江东之专蹄，横陈
盛兮维薯及蕨，底事孑兮维名葹。胡桃遥归于西
域，昌阳迩取于盆池。左右辅弼兮淮南王之糜乳，一
再斟酌兮微生高之乞酰。散盐形饴兮飞飞霜雪，青
黄黑白兮彩彩橙脂。蓎藙盈盈金屑，麦蓝细细琼枝。
香果草果兮匀为芍药，蕤仁砂仁兮都属矩司。庶馐
芒聚，百谷缕劙。劳劳勤象楠之箸，坎坎役蚌杞之匙。
一卵𣻳兮两仪判，九饤呈兮万“化滋。堂堂策策，三十
六鳞，兹焉靡以；节节菫菫，二十七种，此复何须？葱止
择于君子，菜不校于颜回。天脔炙兮自然可已，河祇
脯兮亦奚以为。但恨乏兮五苑之纷纶饶淑，每怀足
兮五侯之馈饷玮琦。奚啻商臣之和鼎，莫须奚妻之
扊炊。”时中混合兮，率循君子之常道。会极调停兮，髣
髴上世之优为。莙蒿腾兮歆飨夫幽邈，法理周兮欢
畅夫严慈。适口充肠兮室家胥庆，咀华飧和兮上下
咸熙。云子白兮饱饫脾腹，金芽黄兮漱利噬。“继署
青州之从事，偕参乌桓之老卮。玉山颓兮陶陶酩酊，
银海合兮怭怭迷离。逮夫辰延薄暮兮曜灵匿景，户排烈炬兮赤帝张旗。火城煌煌兮于郡于邑，炎冈焰
焰兮于裔于夷。流光霞散，赫炽霓披。绛辉林木，红映
鱼池。远拟爇鸡骇敌，遥瞻鹑牯还齐。諠笑兮乐充寰
宇，踏歌兮响越涯湄。呜呼！何为其然兮？群黎百”姓，永
怀君主之宿德；不占有符兮循民善治，景昭王者之
无私。吁嗟兮六诏同风，噫嘻兮三重不违。天下大一
统之盛端，可颂形于歌诗。愧予猬学，抽乏鸿词。